**ŠIB na Ptuju - 19. 5. 2022**

V četrtek, **19. 5. 2022,** se je **na Ptuju** odvijal že četrti od letošnjih desetih dogodkov v programu **#športajmoinberimo**. Dogodek je gostila **Knjižnica Ivana Potrča Ptuj**. Na dogodku so se z mladimi športniki in športnicami srečali nekdanja *biatlonka, štirikratna udeleženka OI ter sedaj tudi pisateljica*  **Tadeja Brankovič,** *nekdanja atletinja, udeleženka olimpijskih iger in sedaj doktorica znanosti* **Anja Valant Velepec** in nekdanji smučar, trikratni udeleženec zimskih olimpijskih iger, sedaj tudi pisatelj in predavatelj **Andrej Miklavc.**

*»Šport te nauči biti brutalno iskren do sebe. Če nisi brutalno iskren, ne moreš sprejeti odgovornosti. Danes je družba preplavljena z ljudmi, ki ne morejo prevzeti odgovornosti, ker seveda niso iskreni do sebe. Če si iskren, si seveda ranljiv. A naj vas to ne odvrne od tega, da bi bili iskreni.«* ***Andrej Miklavc***

*»Ko sem tekmovala sem brala knjige, ki bi me naučile, kako premagati domotožje. Kako biti dva meseca stran od svojih. V reprezentanci so me pogosto hecali, le kaj imam v malem zelenem kovčku, da tako pazim nanj. Knjige, seveda. V vsaki torbi je vedno še prostor za kakšno knjigo.«* ***Tadeja Brankovič***

*»Ne se bati, da vam je dolgčas. Naj vam bo dolgčas. Zaradi dolgčasa dobijo ljudje najboljše ideje. Kaj boš dobil, če nima telefona? Najboljše ideje.«* ***dr. Anja Valant Velepec***

Gostom smo se zahvalili s knjižnim darilom Javne agencije za knjigo RS, in sicer s knjigo Zvezde vabijo, avtorja Mihe Mazzinija, iz projekta Rastem s knjigo.